**ASUTUSESISESEKS KASUTAMISEKS**

**Märge tehtud**

Riigimetsa Majandamise Keskuses.

**Kehtib kuni**

**Alus** AvTS § 35 lg 1 p 17.

**METSAKASVATUSTEENUSE TÖÖVÕTULEPING nr 3-2.5.3/**

[Vali kuupäev]

(hiliseima digitaalallkirja kuupäev)

Riigimetsa Majandamise Keskus, edaspidi **RMK** või **tellija**, keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **töövõtja**, keda esindab [Vali sobiv] alusel teiselt poolt,

, edaspidi töövõtja, teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping,** riigihange 1-47.2720/1 „Istutustööd Edela piirkonnas 2023“ (viitenumber 259517) tulemusena alljärgnevas:

1. **Lepingu lisad**

Lepingu sõlmisel on lepingul järgmised lisad, edaspidi **lisa** või koos **lisad**:

Lisa 1 – Töömahud

Lisa 2 – Hinnad

Lisa 3 – Taimede transpordi, hoiustamise ja istutamisjuhis

Lisa 4 – Istutustööde üldine kirjeldus

Lisa 5 – Potitaimede hoiustamise ja istutamisjuhis

Lisa 6 – RMK keskkonnanõuded mootorsõidukitega ja saagidega töötamisel

Lisa 7 - RMK nõuded isikukaitsevahendite kasutamiseks

1. **Lepingu objekt**
   1. Lepingu alusel tellija tellib ja töövõtja kohustub tegema metsauuendustöid, mille üldised mahud tulenevad riigihankel esitatud ja edukaks tunnistatud pakkumusest, kuid mille iga istutusperioodi mahud lepitakse kokku lepingu lisas 1 „Töömahud“, lähtudes üldistest mahtudest. Töömahtude kokkuleppimise protsess on kirjeldatud raamlepingus. Hankija ei ole raamlepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele, mistõttu raamlepingu alusel tellitavate teenuste tegelik maht võib olla oluliselt väiksem.
   2. Tellijal on õigus kokkuleppel töövõtjaga tellida raamlepingu alusel iga-aastaselt tellitavast mahust (Lisa 1 töömahud) enam istutustöid kuni 30 % ulatuses järgnevate põhjuste esinemisel:
      1. samas hankeosas sõlmitud muu lepingu täitmisel või muus hankeosas sõlmitud, kuid lähikonnas täidetava lepingu täitmisel või muu hankemenetluse tulemusena sõlmitud, kuid lähikonnas täidetava sarnaste teenuste lepingu täitmisel on ilmnenud sellised asjaolud, mis annavad hankijale põhjendatud aluse kahelda ühe või mitme sellise lepingu nõuetekohases või õigeaegses täitmises ning selle tõttu on või võib olla sattunud ohtu sama istutusperioodi jooksul kogu hankija poolt määratava taimekoguse istutamine või sellise taimekoguse istutamine võimalikult suures ulatuses, või;
      2. hankija poolt riigimetsa majandamiseks vastu võetud otsuste, eelkõige raietegevust, raiesmike taasmetsastamist ja selleks kasutatavaid puuliike puudutavate otsuste tulemusena tekib hankijal vajadus lepingute kehtivusajal muuta hanke alusdokumentides sätestatud hankeosade istutusmahtusid ning see toob kaasa vajaduse täiendavate istutusmahtude tellimiseks.
2. **Tööde üleandmine**
   1. Tööd antakse üle elektrooniliselt Töövõtja poolt määratud e-posti aadressil või läbi RMK elektroonilise keskkonna. Elektrooniliselt esitatud üleandmisi ei allkirjastata.
   2. Tööde üleandmisel määratakse nõutav tööde alustamise ja nõutav lõpetamise kuupäev, tööle esitatavad nõuded, töö maht ja ühikuhind.
   3. Juhul, kui tööde üleandmise aktis määratud töödele esitatavad nõuded erinevad lepingus määratud nõuetest, tuleb pooltel lähtuda üleandmisel toodud nõuetest.
   4. Töövõtja poolne töö üleandmise akti vastuvõtja või allkirjastaja on .
   5. Tööde tellimusi esitatakse töövõtjale jooksvalt ning arvestusega, et samaaegselt on töövõtjale tagatud võimalus teostada töid mitte vähem, kui 1/6 istutusperioodi töömahtude tabelis toodud tööde mahust eeldusel, et istutusperioodil üle antud tööde mahtudest on „Valmis“ või „Lõpetatud“ staatuses vähemalt 3/4.
   6. Töövõtjale võib esitada tellimusi tööde kohta juurde, kui istutusperioodil üle antud tööde mahtudest on „Valmis“ või „Lõpetatud“ staatuses mitte vähem, kui 1/2.
   7. Tööde tellimusi võib töövõtjale esitada väiksemas mahus, kui punktides 3.5. ja 3.6. kirjeldatud, või tellimusi võib mitte esitada või tööde tellimusi võib tühistada, kui vastava istutusperioodi üle antud tööde mahust on vähem, kui 3/4 „Lõpetatud“ staatuses.
3. **Tööde vastuvõtmine** 
   1. Tellija koostab tööde vastuvõtmise akti peale tööde ülevaatamist ning tehtud töö kvaliteedi hindamist hiljemalt 14 (neljateist) päeva jooksul.
   2. Tellija esindajaks juhendamisel ja tööde vastuvõtmisel on töö üle andnud metsakasvataja.
   3. Tööde vastuvõtmisel näidatud töömahu aluseks on tegelikult teostatud ja tellija poolt vastuvõetud maht.
   4. Töö vastuvõtmist ei allkirjastata poolte poolt juhul, kui tellija edastab vastuvõtmise akti elektrooniliselt töövõtjale.
   5. Töö vastuvõtmisel oleva töömahuga nõustumist kinnitab töövõtja arve esitamisega.
   6. Tellija ei võta töid enne vastu, kui taimede pakendid on koristatud ja tellijale tagastatud.
4. **Tasumine** 
   1. Tellija tasub tehtud tööde eest vastavalt lepingu lisas 2 toodud hindadele töövõtja poolt esitatud arve(te) alusel.
   2. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.“.
   3. Arvel peab olema tööde vastuvõtmise akti number ja RMK poolne akti koostaja nimi.
   4. Tellija tasub arvel oleva summa arvel näidatud pangakontole 10 (kümne) päeva jooksul töövõtja poolt arve väljastamise kuupäevast.
5. **Tellijal on õigus:** 
   1. määrata tööde tähtaeg iga tööliigi, töö ja raiesmiku lõikes eraldi;
   2. kontrollida töövõtja tööde tähtaegsust, kvaliteeti ja mahtu töövõtja juuresolekuta ning anda korraldusi esinevate mittevastavuste kõrvaldamiseks;
   3. peatada tööd, kui töövõtja ei pea kinni tellija poolt esitatud nõuetest tööle või kui looduslikud tingimused ei võimalda kvaliteetselt töötamist;
   4. mitte tasuda töövõtjale ebakvaliteetselt tehtud tööde eest;
   5. nõuda töövõtjalt taimede kahjutasu taimede hinnakirja kahekordse hinna alusel juhul, kui

taimed on töövõtja süül kahjustunud, hukkunud, kadunud või varastatud;

* 1. teha pistelist kontrolli töövõtja taimelaos, hinnates vastavust tingimustele ning taimede säilivust;
  2. taotleda Maksu- ja Tolliametilt töövõtja maksusaladusena käsitletavat teavet, sh töötamise registrisse kantud isikute arv, väljamakseid saanud isikute arv, töötasude brutosumma, keskmine töötasu. Lepingu sõlmimisega annab töövõtja nõusoleku Maksu- ja Tolliameti poolt tellijale eelnimetatud teabe esitamiseks;
  3. rakendada veota hinda juhul, kui taimed on viidud tööobjekti vahetusse lähedusse tellija poolt. Veoga hind rakendub juhul, kui töövõtja korraldab taimede transpordi. Potitaimed (suletud juurekavaga) transporditakse tellija poolt töövõtja esitatud lattu.
  4. tellida töövõtjalt metsakaitsetöid kokkuleppehindade alusel.

1. **Tellijal on kohustus:** 
   1. varustada töövõtjat vajaliku informatsiooniga ning vajadusel juhendada töövõtjat töötamisel;
   2. taotleda töödeks vajalikud kooskõlastused;
   3. arvutada uus hinnakokkuleppe raamistik hiljemalt iga lepinguaasta 1. märtsiks. Hinnakokkuleppe raamistiku muutmise miinimumperioodiks on lepinguaasta. Hindu muudetakse vastavalt Statistikaameti poolt esitatud põllu-ja metsamajanduse keskmise palga muutusele – juhul kui eelnenud aasta III kvartali keskmine palk on muutunud jooksva aasta III kvartali keskmise palgaga rohkem kui 1%, muudetakse hinnaraamistikku samaväärselt alates uuest lepinguaastast. Juhul kui lepinguobjekti tööde hindade harilik väärtus (kohalik keskmine turuhind, taimede sortimentatsioon) oluliselt muutub, on RMK-l õigus muuta hinnaraamistikke ja baashindu;
   4. esitada töövõtjale hiljemalt 3 (kolm) nädalat enne istutusperioodi algust istutusperioodi töömahtude tabel koos selgitusega, et ühe nädala jooksul peale töömahtude tabeli tellija poolt töövõtjale esitamist on töövõtjal võimalik teha ettepanekuid esitatud töömahtude tabelis sisalduvate istutustööde mahtude vähendamiseks;
   5. töövõtjalt töömahtude tabelis sisalduvate istutustööde mahtude täpsustamise või muutmise ettepaneku saamisel 3 (kolme) tööpäeva jooksul esitada töövõtjale vähendatud töömahtude tabel või kirjalik teade selle kohta, et algselt esitatud töömahtusid ei vähendata.
2. **Töövõtjal on õigus:** 
   1. teha tellijale ettepanekuid tööde korralduse muutmiseks;
   2. saada tellijalt eelnevat teavet töösse planeerivatest eraldistest ja enne tööde alustamist nendega tutvuda.
   3. sõita maastiku - ja mootorsõidukiga töövõtulepingu täitmise käigus vajaminevas ulatuses väljaspool avalikult kasutatavaid teid tellija hallata olevatel maadel, arvestades looduskaitseliste ja ajaliste piirangutega;
   4. teha tellijale istutusperioodi töömahtude tabeli kohta 1 (ühel) korral ning mitte hiljem, kui 1 (ühe) nädala jooksul peale selle tellija poolt töövõtjale esitamist ettepanek töömahtude tabelis sisalduvate istutustööde mahtude vähendamiseks.
3. **Töövõtjal on kohustus:** 
   1. hiljemalt kahe nädala jooksul töövõtja poolt tellijale istutusperioodi töömahtude tabeli esitamisest või juhul, kui töövõtja esitas töömahtude tabelis sisalduvate istutustööde mahtude vähendamiseks raamlepingus sätestatud korras ja tähtajal ettepaneku, siis 2(kahe) tööpäeva jooksul tellijalt vähendatud töömahtude tabeli või töömahtude vähendamata jätmise kinnituse tellija poolt esitamisest talle esitatud töömahtude tabel või vähendatud töömahtude tabel allkirjastada;
   2. kinni pidada töödele esitatud nõuetest ning tagada, et töövõtja töötajad oleksid nõuetest teadlikud ning täidaksid neid;
   3. töötada tähtaegselt ja kvaliteetselt oma tööjõu ja tehniliste vahenditega;
   4. tagada valmisolek istutustööde teostamiseks kogu istutusperioodi jooksul, sh tagada vajaliku tööjõu olemasolu ja valmisolek istutusperioodil iga nädal arvestusega, et lepingu alusel määratud istutusperioodi töömaht jagatakse 6-le nädalale.
   5. arvestada, et kevadine istutusperiood algab eeldatavasti 15. aprillil, olenevalt looduslikest tingimustest +/-2 nädalat, . ning et sügisistutust teostatakse 2-3 nädala jooksul septembrikuus. Juhul, kui tellija teostab sügisistutust, lepitakse töövõtjaga kokku eraldi sügisistutuse graafik ja lepingu lisa;
   6. kontrollida istutuse kvaliteeti: juurekaela sügavust, taimede kinnitumist pinnases, istutuskoha valikut ning algtihedust. Algtihedust kontrollitakse raiesmikul 5,64 m raadiusega ringproovitükiga (pindala 100 m2). Iga proovitükil loetud taim vastab 100 taimele hektari kohta. Proovitükkide arv raiesmikul peab olema järgmine: kuni 1,4 ha raiesmikul vähemalt kaks proovitükki ning iga järgneva hektari kohta lisandub täiendavalt üks proovitükk;
   7. tutvustada oma töötajatele töötervishoiu ja tööohutuse õigusakte ja tagada nendest kinnipidamine;
   8. järgida õigusakte ja teha kõik endast olenev, et vältida metsa tervisliku seisundi halvenemist ja ümbritseva keskkonna kahjustamist ning vältida tuleohtu;
   9. mitte üle anda käesoleva lepingu alusel saadud õigusi ja kohustusi kolmandale isikule (sh alltöövõtjale) ilma tellija kirjaliku nõusolekuta;
   10. tagada töötamisel töökaitsevahendid ning saata 3 (kolme) tööpäeva jooksul tellijale e-posti teel teate oma töötajaga toimunud tööõnnetusest ning esitada tööõnnetuse kohta täiendavat informatsiooni tellijalt saadud teatise vormil;
   11. kasutada ja hoida tellija poolt väljastatud metsauuendusmaterjali heaperemehelikult;
   12. leida iseseisvalt tööobjektid looduses ja omada navigeerimisoskust;
   13. suuta vastu võtta taimed ja need maha laadida valdavalt tavapärasel tööajal ja kokkuleppel ka väljaspool seda;
   14. tagada taimepakendite koristamine tööobjektidelt ning tagastada need tellijale;
   15. suuta vajadusel kärpida taimede juuri;
   16. tagada taimede istutuseelne säilimine;
   17. omada töövahendeid: istutustorud ja taimevakad, labidas, ämber, kindad jms.
   18. tagada taimede transpordi ning eritehnika (käru, ATV jne) kasutamise võimekus, viimaks taimi enda laost metsa tööobjektidele;
   19. omada taimede hoiustamise võimekust (taimede ladu). Taimede lao miinimumnõudeks on kuur, garaaž, telk vms. Taimede lao ülesandeks on varju tagamine päikesevalguse eest ning vajadusel sademete eest (potitaim pappkastis), kastmisvõimekuse ning varguse vältimise võimaluse tagamine;
   20. tagada taimede kastmise võimekus taimede laos;
   21. tagada taimede laos ligipääs poolhaagisega autole, millega transporditakse taimi, ning võimekus taimede maha laadimiseks;
   22. edastada tellijale vähemalt igal nädalal ülevaade teostatud tööde mahtudest;
   23. teha tellija nõudmisel proovitükke tööobjektidel, et tagada tööde kvaliteet, ja edastada proovitüki andmed ja tööde staatuseid tellijale elektrooniliselt kajastava riistvara ja tarkvara abil;
   24. vallata eesti keelt ning tagada tööde korraldamisel ja andmevahetusel töövõtja ja tellija suhtluskeelena eesti keele.
   25. varustada vajadusel töötajad riistvaraga, millega on võimalik ja kohustuslik elektrooniliselt vastu võtta tellija poolt saadetavaid tööobjekti andmeid, kaardipilti ja mille abil on võimalik ja kohustuslik saata tellijale andmeid tehtud tööde ja proovitükkide osas, järgida töötamisel tööobjekti piire ja teostada muid tellija poolt antud tarkvara funktsioonides ettenähtud toiminguid. Tarkvara annab RMK töövõtjale tasuta kasutamiseks. Riistvara minimaalsed nõuded on:
       1. puutetundlik nutitelefon või tahvelarvuti geopositsioneerimise võimalusega;
       2. vähemalt operatsioonisüsteem Android 6.0;
       3. vähemalt 3G võrguühendus.
   26. varustada töötajad tarkvarade arenemisel ja riistvara nõuete muutumisel lepinguperioodil kaasaegse tark- ja riistvaraga, konsulteerides selle osas RMK-ga;
   27. anda tellija nõudmisel Maksu- ja Tolliametile nõusolek töövõtjat puudutava maksusaladuse avaldamiseks makstavate maksude arvestamise ja tasumise õigsuse kontrollimiseks. Lepingu sõlmimisega annab töövõtja tellijale nõusoleku Maksu- ja Tolliametile teabe esitamiseks;
   28. esitada lepingu sõlmimise hetkel tellijale taimede laos asukoha koordinaadid ning kirjeldus.
   29. esitada tellijale enne tööde alustamist tingimusteta, tagasivõtmatu ja tellija esimesel nõudmisel sissenõutav võlaõigusseaduse §le 155 vastav tingimusteta, tagasivõtmatu pangagarantii 500 € suurusele summale iga tellitava mahuosa kohta oma lepingujärgsete kohustuste täitmise tagamiseks või deponeerida tellija pangakontole tagatisena vastav rahasumma. Garantiikirjas peab võlausaldajaks olema märgitud RMK ning garantii peab kehtima kogu lepingu kehtivuse ajal. Tagatis antakse 2023. aasta kevadisel istutusperioodil hiljemalt 14 päeva jooksul peale hankelepingu (raamlepingu) sõlmimist ja sügisesel istutusperioodil hiljemalt 01. septembriks. Lepinguaegne tagatis antakse iga istutusperioodi kohta uuesti ja tagastatakse peale tööde nõuetekohast teostamist ja vastuvõtmist.
   30. esitada hankelepingu täitmise alustamise ajaks tellijale selleks ajaks teadaolevate hankelepingu täitmisel osalevate alltöövõtjate nimed, kontaktandmed ja teave nende seaduslike esindajate kohta, samuti esitada sama teave ka iga lisanduva alltöövõtja kohta, kes osaleb hankelepingu täitmisel ja kelle kohta pole tellijale hankelepingu täitmise alustamise ajaks teavet esitatud.
4. **Lepingu kehtivus, lõppemine ja lõpetamine**
   1. Leping kehtib alates [Vali kuupäev] kuni [Vali kuupäev] ja/või kõikide lepinguliste kohustuste täitmiseni mõlema poole poolt.
   2. Juhul, kui on ilme, et töövõtja ei suuda tähtaegselt täita temalt tellitud tööde mahtu või ei alusta töödega ettenähtud ajal või tööde kvaliteet ei ole piisav või töövõtja tegevuse või tegevusetuse tagajärjel taimede kvaliteet langeb või töövõtja töötaja omastab või teeb katse omastada taimi või lepingu punkti 6.7. alusel saadud andmetest ilmneb, et töövõtjal puuduvad vajalikud ressursid tööde tegemiseks, sh vajalik töötajate arv ning töötasud või töövõtja rikub lepingut mõjuva põhjuseta muul viisil, on tellijal õigus leping ühepoolselt ilma etteteatamise tähtajata üles öelda.
   3. Juhul, kui tellija on esitanud töövõtjale 2 kirjalikku hoiatust on tellijal õigus töövõtjaga sõlmitud leping ennetähtaegselt üles öelda.
5. **Poolte esindajad ja kontaktandmed**
   1. Tellija esindaja on RMK tel e-post
   2. Töövõtja esindaja on tel e-post
6. **Sanktsioonid**
   1. Juhul, kui töövõtja teavitab tööde lõpetamisest, kuid selgub tööde teostamine osalisel pindalal või töid ei ole üldse teostatud, on tellijal õigus nõuda leppetrahvi teostamata istutustööde pindala tööde maksumuse ulatuses, mis leitakse vastava tööobjekti hinna alusel.
   2. Tellijal on õigus nõuda töövõtjalt taimede kahjutasu RMK taimede kahekordse hinnakirja alusel juhul, kui taimed on töövõtja süül kahjustunud, hukkunud, kadunud või varastatud.
   3. Juhul, kui töövõtja ei täida lepinguga talle pandud mistahes kohust, mille sanktsioone ei ole eraldi välja toodud, määrab tellija töövõtjale tähtaja puuduste kõrvaldamiseks. Tellija esitab töövõtjale selle kohase akti. Juhul, kui töövõtja ei kõrvalda puudusid nimetatud tähtajaks on tellijal õigus nõuda tekitatud kahjude hüvitamist ja leping ühepoolselt ilma etteteatamise tähtajata üles öelda.
   4. Juhul, kui tellija on korduvalt kasutanud töövõtja osas sanktsioone, on tellijal õigus leping ühepoolselt ilma etteteatamise tähtajata üles öelda.
   5. Juhul, kui töövõtja ei ole raamlepingus sätestatud tähtaja jooksul allkirjastanud talle tellija poolt esitatud istutusperioodi töömahtude tabelit, on töövõtjal õigus leping ühepoolselt ilma etteteatamise tähtajata üles öelda.
   6. Juhul kui tellija on esitanud leppetrahvi või kahju hüvitamise nõude töövõtjale, ei ole kohustatud tellija tasuma ühegi töö eest enne, kui töövõtja on tasunud leppetrahvi või hüvitanud kahju. Töövõtjal puudub õigus samaaegselt tellija suhtes rakendada sanktsioone sellel ajal tasumata summade osas.
   7. Tellijal on õigus leppetrahv ja kahjutasu tasaarvestada töövõtjale tasumisele kuuluva summaga, sh nii tagatisrahaga kui tööde eest tasumisele kuuluva tasuga.
7. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
8. **Lõppsätted** 
   1. Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed, samuti usalduslikud ning ärisaladuseks peetavad andmed. Konfidentsiaalsuskohustus kehtib ka peale lepingu lõppemist või lõpetamist tähtajatult.
   2. Poolte ärisaladuseks on lepingu kõik lisad.

**Poolte andmed ja allkirjad**

# Tellija Töövõtja

|  |  |  |  |
| --- | --- | --- | --- |
| Riigimetsa Majandamise Keskus |  | | |
| Registrikood 70004459 | Registrikood | | |
| Sagadi küla, Haljala vald,  45403 Lääne-Viru maakond  Tel 676 7500  E-post rmk@rmk.ee | Tel  E-post | | |
| [Vali sobiv] | | [Vali sobiv] |

|  |  |
| --- | --- |
|  |  |

Lisa 1

RMK ja

vahelise [Vali kuupäev] metsakasvatusteenuse

töövõtu­lepingu nr 3-2.5.3/ juurde

**Töömahud istutusperioodil**

(hiliseima digitaalallkirja kuupäev)

Riigimetsa Majandamise Keskus, edaspidi **RMK** või **tellija**, ja , edaspidi **töövõtja**, leppisid kokku, et tellija tellib ja töövõtja kohustub teostama RMK metsakasvatuse piirkonnas järgmised tööd:

1. Töömahtude tabel:

|  |  |  |  |  |  |
| --- | --- | --- | --- | --- | --- |
| Puuliik | Metsauuendus-materjali tüüp | Tööliik | Ühik | Veota | Veoga\* |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |
|  |  |  | tk |  |  |

\*Taimede vedu sisaldab taimede vedu raiesmiku vahetusse lähedusse ning taimede maasse kaevamist varjulises kohas.

Hankija ei ole raamlepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele, mistõttu raamlepingu alusel tellitavate teenuste tegelik maht võib olla oluliselt väiksem või kokkuleppel töövõtjaga kuni 30 % suurem.

**Poolte allkirjad**

**Tellija Töövõtja**

|  |  |
| --- | --- |
| [Vali sobiv] | [Vali sobiv] |

|  |  |
| --- | --- |
|  |  |

Lisa 2

RMK ja vahelise [Vali kuupäev] metsakasvatusteenuse töövõtu­lepingu nr 3-2.5.3/ juurde

**Hinnad**

(hiliseima digitaalallkirja kuupäev)

Riigimetsa Majandamise Keskus, edaspidi **RMK** või **tellija,** ja , edaspidi **töövõtja,** leppisid kokku hinnad järgnevalt:

1. Istutamine, looduslikule uuenemisele kaasaaitamine (LUK) ja metsauuenduse täiendamine (MUT), eurot/tk:

|  |  |  |  |  |  |
| --- | --- | --- | --- | --- | --- |
| Puuliik | Taimetüüp ja maapinna ettevalmistus istutamisel | Istutamine | | LUK ja MUT | |
| Ühikuhind (€/tk) ilma taime veota | Ühikuhind (€/tk) koos taime veoga\* | Ühikuhind (€/tk) ilma taime veota | Ühikuhind (€/tk) koos taime veoga\* |
| MA | Pott |  |  |  |  |
| KU | Ava |  |  |  |  |
| KU | Pott |  |  |  |  |
| KU | Ava ilma MP |  |  |  |  |
| KS | Ava |  |  |  |  |
| KS | Pott-põld |  |  |  |  |
| KS | Pott |  |  |  |  |
| KS | Ava ilma MP |  |  |  |  |
| KS | Pott-põld ilma MP |  |  |  |  |
| LM | Ava |  |  |  |  |
| LM | Ava ilma MP |  |  |  |  |
| LM | Pott-põld |  |  |  |  |
| LM | Pott-põld ilma MP |  |  |  |  |
| Teised | Ava |  |  |  |  |
| Teised | Ava ilma MP |  |  |  |  |

\*Taimede vedu sisaldab taimede vedu raiesmiku vahetusse lähedusse ning taimede maasse kaevamist varjulises kohas.

1. Tellijal on õigus muuta ühikuhinda tulenevalt raiesmiku keerukusest. Igale raiesmikule määratakse konkreetne ühikuhind töö üleandmise aktiga.
2. Hinnad ei sisalda käibemaksu.
3. Hinnakokkuleppe raamistik kehtib kuni seda muudetakse Lepingu tingimuste alusel.

**Poolte allkirjad**

**Tellija Töövõtja**

|  |  |
| --- | --- |
| [Vali sobiv] | [Vali sobiv] |

|  |  |
| --- | --- |
|  |  |

Lisa 6

RMK ja

vahelise [Vali kuupäev] metsakasvatusteenuse töövõtu raamlepingu nr

3-2.5.3/ juurde

## RMK keskkonnanõuded mootorsõidukitega ja saagidega töötamisel

1. **Üldsätted**
   1. Juhend sätestab keskkonnaalased nõuded tööobjektil kütuste ja määrdeainete hoidmisele, tankimisele ja jäätmete käitlemisele ning hädaolukordades tegutsemisele.
   2. Juhendi nõuded kehtivad sisepõlemismootori jõul liikuva sõidukiga (edaspidi masin) ning kettsaega, võsasaega ja trimmeriga (edaspidi saag) töötamisel.
   3. Juhendi koostamisel on lähtutud kehtivatest õigusaktidest, FSC ja PEFC säästliku metsamajandamise standardi ning ISO 14001 keskkonna­­juhtimise ja ISO 9001 kvaliteedijuhtimise standardi nõuetest.
2. **Üldised nõuded**
   1. Kui töö käigus võib tekkida keskkonnareostus või ohtu sattuda töö­objektil viibivate isikute elu või tervis tuleb tööd koheselt peatada.
   2. Metsas on keelatud teha lõket selleks mitte ettevalmistatud kohas. Tuleohtlikul ajal on keelatud metsas suitsetamine, lõkketegemine ning lahtise tule kasutamine.
   3. Turbapinnasel töötav masin peab olema komplekteeritud seadmetega, mis välistavad väljalaskegaasis sädemete olemasolu.
   4. Töö käigus tuleb vältida kultuurimälestiste (nt kultusekohad, sõjahauad, kääpad, ehitismälestised, mälestusmärgid) ning ristipuude ja pärand­kultuuri­objektide kahjustamist ning risustamist okste jms.
   5. Suure linnupesa, diameetriga üle 40 cm, leidmisel peatada koheselt raietööd, teavitada leiust RMK poolset tööde juhti ja oodata edasisi tema korraldusi.
   6. Raielangil, v.a valgustusraiel, tuleb vegetatsiooniperioodil juurepessu ohtlikel aladel kuuse ja männi kännud töödelda juurepessu leviku tõkestamiseks biotõrje­preparaadiga ROTSTOP®.
3. **Kütused ja tankimine**
   1. Sae tankimisel tuleb kasutada spetsiaalset kanistri otsikut, mis välistab üle- ja mööda­valamist.
   2. Sae käivitamisel tuleb see viia vähemalt 3 meetri kaugusele kütuse tankimise paigast.
   3. Kütusemahutid peavad olema ette nähtud kütuste hoidmiseks ja veoks, olema nõuetele vastavalt märgistatud ning omama vastavat sertifikaati.
   4. Kütusemahuteid tuleb tööobjektil hoida varjulises kohas.
   5. Kütust ja määrdeaineid ei tohi hoiustada looduslikele veekogudele lähemal kui 10 m.
   6. Tööobjektil masina, mille kütusepaak on suurem kui 100 l, tankimisel tuleb kasutada spetsiaalset kütusepumpa, mis välistab kütuse keskkonda sattumist.
   7. Lekkinud kütus või määrdeained tuleb kokku koguda ja kuni ära­­veoni ladustada keskkonna­ohutult.
4. **Tavajäätmed ja ohtlikud jäätmed**
   1. Kõik töö käigus tekkinud tavajäätmed ja ohtlikud jäätmed tuleb peale töö­objekti lõpetamist ära viia. Ohtlikeks jäätmeteks loetakse:
      1. kütuse ja määrdeainete taara;
      2. markeerimisvärvi purgid;
      3. kütuse või määrdeaine lekke tõrjumisel kasutatud absorbent;
      4. kütuse või määrdeainega kokku puutunud paberid jms;
      5. akud, hüdro­voolikud, kütuse- või õlifiltrid.
   2. Tööobjektil peab jäätmete olemasolul olema koht nende hoidmiseks.
   3. Tavajäätmed ja ohtlikud jäätmed tuleb hoida tööobjektil eraldi.
   4. Ohtlikke jäätmeid peab hoidma ilmastiku- ning lekkekindlates anumates või pakendites.
5. **Masinate ja saagide seisund ning komplekteeritus**
   1. Masinad peavad olema läbinud valmistaja poolt ettenähtud sagedusega hooldusi.
   2. Liikluses osalevad masinad peavad olema läbinud õigusaktides ettenähtud tehno­­­­­­­­­ülevaatusi.
   3. Masinas peab olema:
      1. mobiiltelefon;
      2. liiklusseaduse või tootja tehase komplektsusega ettenähtud ja kehtiva kontrollmärgistusega tulekustuti;
      3. absorbentgraanulid vähemalt 20 kg või absorbentmatt, kui masinaks on harvester, forvarder, metsamajanduslikuks tööks kohandatud põllu­majanduslik traktor, giljotiin, maapinna ettevalmistamise masin, puidu­veok, hakkur või ekskavaator.
   4. Saag peab olema komplektne ja vastama tootja nõuetele.
   5. Saega töötaval isikul peab olema kaasas mobiil­telefon.
   6. Visuaalsel vaatlusel tuvastatava õli- või kütuselekkega masina või sae kasutamine on keelatud.
   7. Kui masinat või saagi ei kasutata, tuleb selle mootor seisata.
6. **Hädaolukorrad**
   1. Tulekahju korral, mida ei suudeta iseseisvalt kustutada, tuleb helistada 112 ja tulekahjust teavitada RMK poolset tööde juhti. Võimalusel asuda olemas­olevate vahenditega põlemiskollet kustutama, samas kindlustades enese ohutuse.
   2. Tulekahjust teatamisel tuleb öelda rahulikul häälel teataja nimi, sündmuskoha võimalik täpne asukoht ja mis põleb.
   3. Keskkonnareostuse korral, mida ei suudeta olemasolevate tõrjevahenditega kõrvaldada, tuleb helistada 112 ja reostusest teavitada RMK poolset tööde juhti.
   4. Lõhkematerjali leidmisel, tuleb helistada 112 ja leidmisest teavitada RMK poolset tööde juhti ning peatada töö kuni lõhkematerjali spetsialistide saabumiseni ning oodata edasisi RMK poolseid korraldusi. Leitud lõhkematerjali ei tohi puudutada.

Poolte allkirjad:

Tellija Töövõtja

|  |  |
| --- | --- |
| [Vali sobiv] | [Vali sobiv] |
|  |  |

Lisa 7

RMK ja

vahelise [Vali kuupäev] metsakasvatusteenuse töövõtu raamlepingu nr 3-2.5.3/ juurde

**RMK nõuded isikukaitsevahendite kasutamiseks**

(hiliseima digitaalallkirja kuupäev)

**RMK** (Tellija) tutvustas ja **………….. (**Töövõtja) tutvus RMK juhatuse liikme poolt 15.03.2022. a. otsusega nr 1-32/19 kinnitatud RMK nõuetega isikukaitsevahendite kasutamiseks

1. **Üldsätted**

Juhend sätestab miinimumnõuded isikukaitsevahendite kasutamiseks RMK lepingupartneritele.

1. **Üldised nõuded**
   1. Kui töötamisel võib ohtu sattuda tööobjektil viibivate isikute elu või tervis tuleb tööd koheselt peatada.
   2. Masinaga töötamisel peab masinas olema esmaabipakk ja mobiiltelefon.
   3. Kettsaega, võsasaega ja trimmeriga töötamisel peab tööobjektil kaasas olema esmaabipakk ja mobiiltelefon.
2. **Nõutavad isikukaitsevahendid** 
   1. Raielangil ja raadamisobjektil töötamise ajal töökohustusi täitvad isikud peavad masinast väljas olles kandma tööstuslikku kaitsekiivrit (EN 397) ja demaskeerivat värvi riietust (nt ohutusvest, helkurvest).
   2. Nõutavad isikukaitsevahendid on loetletud järgnevalt:

|  |  |  |  |  |  |  |  |
| --- | --- | --- | --- | --- | --- | --- | --- |
| **Kaitstav kehaosa /Tegevus** | **Labajalg** | **Jalad** | **Torso, käed, jalad** | **Käelaba** | **Pea** | **Silmad ja**  **nägu** | **Kõrvad** |
| **Töö kettsaega** | Saeketi lõikevastase ja tugevdatud ninaga töökummikud või saapad | Saeketi lõikevastase elemendiga tööpüksid, mis peavad vastama vähemalt kaitse klassile 1 | Demaskeerivat värvi tööriietus | Töökindad | Tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega üle 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | Tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega alla 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | - | Kaitsemask või kaitseprillid | Kuulmiskaitsevahend |
| **Töö trimmeriga** | Kinnised jalanõud | Tugevast riidest pika säärega püksid | - | Töökindad | - | Kaitsemask või kaitseprillid | Kuulmiskaitsevahend |
| **Harvesteri, forvarderi, giljotiini, metsa­majanduslikuks tööks kohandatud põllu­majandusliku traktori, maapinnamasina operaatoril tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tööstuslik kaitsekiiver (EN 397) | - | - |
| **Puiduveoki, hakkuri, hakkpuidu konteinerveoki juhil tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tööstuslik kaitsekiiver (EN 397) | - | - |

Poolte allkirjad:

Tellija Töövõtja

|  |  |
| --- | --- |
| [Vali sobiv] | [Vali sobiv] |